Når virksomheden Sinful, der sælger sexlegetøj, skal finde de mest kinky danskere, så peger pilen mod Nordjylland. I Aalborg Øst er der nemlig blevet købt over dobbelt så meget bondage sexlegetøj per indbygger i forhold til landsgennemsnittet, at de indtager en klar førsteplads på listen over ‘Årets mest kinky byer’. Mens titlen som årets frækkeste by går til Esbjerg. Dataen kommer fra Nordeuropas største online retailer af sexlegetøj, Sinful, der har samlet og analyseret alle virksomhedens knap 1.000.000 ordrer fra 2021. Ny samfundstendens spreder sig Begrebet ‘sexual wellness’ er på alles læber. På blot to år er antallet af Google-søgninger på ‘sexual wellness’ steget med hele 125 procent på verdensplan. - Fænomenet handler om at tage hånd om sin seksualitet, lyst, krop og sit køn. Vi har aldrig været mere bevidst om, at sex er så meget mere end penetration og hurtige orgasmer, fortæller Ditte Jensen, Sexual Wellness Expert hos Sinful, og fortsætter: - Der er efterspørgsel på mere eksklusivt sexlegetøj til de ekstra særlige wow-oplevelser, og så vil vi gerne have produkter, som bringer os endnu tættere på vores partner. Sexual wellness er blevet en del af vores generelle velvære, siger hun. Masser af dildoer I løbet af året er der blevet købt massevis af dildoer. Faktisk så mange, at de opnår en samlet længde på hele 18 kilometer, når man lægger dem i forlængelse af hinanden. Det svarer til, at man tager det skæve tårn i Pisa og stabler ovenpå hinanden 325 gange. Der er også stor efterspørgsel på glidecreme, og salget er ifølge Sinful steget med knap 30 procent i forhold til sidste år.

Opsummering:
Ny data fra Nordeuropas største online retailer af sexlegetøj viser, hvor i landet vi finder de frækkeste og mest kinky danskere.